શુક્રવારે કોંગ્રસના 40 જેટલા ધારાસભ્યો કર્ણાટકના બેંગ્લુરૂ પાસેના એક રિસોર્ટમાં પહોંચ્યા હતા. ગુજરાતમાં એક તરફ જ્યાં પૂરને કારણે લોકો હેરાન થઇ રહ્યાં છે, ત્યારે ગુજરાત કોંગ્રેસના આ પગલાં માટે તેમની નિંદા થઇ રહી હતી. એવામાં રવિવારે બપોરે બેંગ્લુરૂ ખાતે કોંગ્રેસના ધારાસભ્યોએ પત્રકાર પરિષદ યોજી હતી. આ પત્રકાર પરિષદમાં કોંગ્રેસના રાષ્ટ્રીય પ્રવક્તા શક્તિસિંહ ગોહિલે મીડિયાને સંબોધતા કહ્યું હતું કે, અમે લોકતંત્રની રક્ષાની લડાઇ માટે અમારો જીવ હથેળીએ લઇને લડી રહ્યાં છીએ. ભાજપે કોંગ્રેસને તોડવા માટે સામ-દામ-દંડ-ભેદ તમામ રીતો અપનાવી છે.